stanford-oval/wikipedia huggingface dataset:
Ville Kinaret

Ville Kinaret (s. 1983 Himanka) on suomalainen muusikko, juontaja, kolumnisti ja urheiluselostaja. Kinaret on rumpali muun muassa yhtyeissä Deep Insight, Rebelhead ja hän on soittanut livekokoonpanoissa kuten Kolt, Deuteronomium ja M. A. Numminen. Suuren yleisön tietoisuuteen Kinaret tuli Radio Cityn ja SuomiRockin aamujuontajana.
Ura

Kinaret liittyi rumpalina Deep Insight -rockyhtyeeseen vuonna 2005  ja samoihin aikoihin myös tamperelaiseen metallibändi RebelHeadiin. Kun Deep Insightin kansainvälinen toiminta alkoi hiipua 2010 Kinaret aloitti viestintäalan opinnot Laajasalon opistossa, josta valmistui urheilutoimittajaksi. Kinaret oli lyhyen hetken Ilta-Sanomilla ennen kuin siirtyi 2011 The Voice -radiokanavalle. The Voicella hän juonsi muun muassa ohjelmia Voicen iltapäivä ja Illan Villeimmät. 2013 Kinaret siirtyi Radio Citylle juontamaan Kansanvalinta-radio-ohjelmaa. Hän aloitti vuonna 2014 Radio Cityn aamujuontajana yhdessä Mikko Honkasen kanssa Cityn Aamussa. Vuodet 2017–2019 Kinaret juonsi SuomiRockin aamuohjelmaa yhdessä Mikko Honkasen ja Shirly Karvisen kanssa. Vuonna 2020 Kinaret ja Honkanen palasivat Radio Cityn aamuihin ennen kuin syksyllä 2020 Kinaret ilmoitti jäävänsä radiosta juontajana pois. Nykyään hän toimii musiikkipäällikkönä Bauer Medialla ja kirjoittaa "Viiltävä kynä" -nimistä kolumnia Kalajokiseutu-lehteen.
2021 Viaplay julkisti, että Kinaret on yksi Viaplayn talvilajien selostajista.
Yksityiselämä

Kinaret asuu Espoossa, on naimisissa ja hänellä on kolme poikaa. Hän on kertonut harrastavansa nyrkkeilyä, pyöräilyä, metsästystä ja vaellusta.
Aiheesta muualla

Ville Kinaret Twitterissä
Viiltävä kynä -kolumni
Cityn Aamu podcast
| --- | --- |
Auktoriteettitunnisteet: Henkilöt :  Ritva
Imatran seurakunta

| Imatran evankelis-luterilainen seurakunta |
| --- | --- |

 tunnus :  sijainti 
 Tainionkosken kirkko.
Tunnustuskunta:  evankelis-luterilainen
Hiippakunta:  Mikkelin hiippakunta
Rovastikunta:  Etelä-Karjalan rovastikunta
Pääkirkko:  Tainionkosken kirkko
Jäsenmäärä:  16 121 (2024)
– Osuus asukkaista:  n. 65,2 %
Kirkollisvero:  1,65 %
Kirkkoherra:  Susanna Halla
Sivusto
Infobox OKNimi-testi OK: 
Imatran seurakunta on evankelis-luterilainen seurakunta Imatralla. Se kuuluu Mikkelin hiippakunnan Etelä-Karjalan rovastikuntaan. Seurakunnan kirkkoherraksi valittiin toukokuussa 2024 Susanna Halla.
Vuoden 2024 lopussa Imatran seurakuntaan kuului 16 121 jäsentä, mikä oli noin 65,2 prosenttia Imatran asukkaista. Jäsenmäärä on ollut laskussa koko 2000-luvun.
Kirkot

Imatran seurakunnalla on käytössään kolme kirkkoa: pääkirkko Tainionkosken kirkko, Kolmen ristin kirkko ja Imatrankosken kirkko.
Kuvia

Kolmen ristin kirkko.
Imatrankosken kirkko.
Imatrankosken kirkko sisältä.
Papisto

Seuraavat henkilöt ovat toimineet Imatran seurakunnan kirkkoherroina:
1986–2010: Marja-Sisko Aalto
2011-2021 Arto Marttinen
2021-2023 Mari Parkkinen
2024- Susanna Halla
Aiheesta muualla

Seurakunnan kotisivut
| n k Etelä-Karjalan rovastikunta |
| --- | --- | --- |
| Seurakunnat |  Imatra  Joutseno  Lappee  Lappeenranta  Lauritsala  Luumäki  Parikkala  Ruokolahti  Sammonlahti  Taipale  |  |
| Entiset seurakunnat |  Ilmee  Lappeenranta ja Lappee  Lemi  Nuijamaa  Rautjärvi  Saari  Saimaan kanava  Savitaival  Simpele  Taipalsaari  Uukuniemi  Ylämaa  |  |
Mikkelin hiippakunta
Kurszán

Kurszán (k. 904) oli unkarilaisten heimopäällikkö, joka hallitsi yhdessä Árpádin kanssa.
Kurszán hyökkäsi Suur-Määriin yhdessä itäfrankkien kanssa. Hän valloitti alueita myös Bulgarialta.  Vuonna 894 unkarilaiset liittoutuivat Kurszánin ja Árpádin aloitteesta Bysantin keisari Leo VI:n kanssa huomattuaan, miten haavoittuvainen Unkari oli etelästä tulevien hyökkääjien edessä.
Kurszán joukkoineen surmattiin väijytyksessä vuonna 904, ja siitä alkaen Árpád hallitsi madjaareja yksin.
Grenoble École de Management

| Grenoble École de Management |
| --- | --- |
  

Sijainti:  Grenoble, Rhône-Alpes  Ranska
Sivusto:  www.grenoble-em.com
Koulun kampus
Grenoble École de Management on eurooppalainen kauppakorkeakoulu, joka toimii Grenoblessa ja Pariisissa.
Kauppakorkeakolu perustettiin Ranskassa vuonna 1984 ja on yksi grandes écoles yliopistoista. GEM tarjoaa niin kandidaatti-, maisteri-, kuin tohtoritason koulutusta.
Vuonna 2015 GEM oli kahdeskymmenes Financial Timesin Euroopan kauppakorkeakoulujen rankinglistalla. GEM MBA ohjelma löytyy globaalin vertailun sijalta 94.
Koululla on kansainvälinen kolmoisakkreditointi (AMBA, EQUIS ja AACSB).
Sijoitukset kansainvälisissä tilastoissa

|  | 2014 | 2015 | 2016 | 2017 | 2018 | 2019 |
| --- | --- | --- | --- | --- | --- | --- |
| FT - European Business School Ranking | - | - | - | 21. | 26. | 25. |
| FT - Global MBA | - | - | 94. | 92. | N.R. | - |
| FT - Masters in Management | 15. | 20. | 13. | 33. | N.R. | 39. |
| FT - Master in Finance | 12. | 12. | 12. | 21. | 16. | - |
Aiheesta muualla

Virallinen kotisivu
Nersiani

Nersianit tai nersianidit (georg. ნერსიანი, Nersiani) olivat varhaiskeskiaikainen georgialainen ruhtinassuku. Suku ilmaantui 400-luvun lopussa Iberian kuningas Vakhtang I:n hallituskaudella (hallitsi n. 447–522). 700-luvulla suvun jäseniä toimi sisä-Iberian herttuoina ja kaksi nersiania, Adarnase III ja hänen poikansa Nerse, nousivat Iberian ruhtinaiksi (erismtavari) vuosien n. 748 ja 779/780 välillä. Ensimmäisellä ruhtinaalla Adarnasella oli lisäksi korkea bysanttilainen kuropalates-arvonimi.
Nersianit olivat sukua toiselle johtavalle georgialaiselle ruhtinassuvulle eli guaramideille, sillä guaramidien Guaram III:n poika oli avioliitossa Adarnase III:n tyttären kanssa. Nersianien toinen ruhtinas Nerse joutui arabien syrjäyttämäksi ja valtaistuin annettiin hänen sisarenpojalleen Stepanoz III:lle (hallitsi 779/780–786).
CADASIL-tauti

MRI-kuva CADASIL-tautia sairastavan henkilön aivoista.
CADASIL-tauti (Cerebral Autosomal Dominant Arteriopathy with Subcortical Infarcts and Leukoencephalopathy) on perinnöllinen aikuisiällä ilmenevä verisuonisairaus. CADASIL
aiheutuu NOTCH3-geenin mutaatioista, jotka vaurioittavat valtimoiden sileälihassoluja ja aiheuttavat pienten valtimoiden ahtautumisen ja siten aivojen verenkierron heikkenemisen. CADASIL-taudin pääasialliset oireet ovat migreenityyppinen päänsärky, toistuvat aivohalvaukset ja kognitiivisten kykyjen etenevä heikkeneminen. Taudin kliininen kuva kuitenkin vaihtelee huomattavasti, niin eri perheiden välillä kuin saman perheen sisälläkin.
Ayaz Mütəllibov

| Ayaz Mütəllibov |
| --- | --- |

Azerbaidžanin  presidentti
 30. elokuuta 1991 –  18. toukokuuta 1992  
Seuraaja:  Əbülfəz Elçibəy
Azerbaidžanin neuvostotasavallan presidentti
 1990-1991  
Henkilötiedot
Syntynyt: 12. toukokuuta 1938 Baku, Azerbaidžan, Azerbaidžanin SNT
Kuollut: 27. maaliskuuta 2022 (83 vuotta) Baku, Azerbaidžan
Tiedot
 Nimikirjoitus
Ayaz Niyazi oğlu Mütəllibov (ven. Аяз Ниязович Муталибов, Ajaz Nijazovitš Mutalibov, 12. toukokuuta 1938 Baku,  Azerbaidžanin SNT – 27. maaliskuuta 2022  Baku, Azerbaidžan) oli viimeinen Azerbaidžanin sosialistisen neuvostotasavallan johtaja ja Azerbaidžanin ensimmäinen presidentti lokakuusta 1991 toukokuuhun 1992. Hän oli NKP:n keskuskomitean politbyroon jäsen kesäkuusta 1990 elokuuhun 1992.
Mütəllibov valmistui 1962 Azerbaidžanin öljy- ja kaasuinstituutista. Mütəllibov oli vuodesta 1982 Azerbaidžanin SNT:n Gosplanin johtaja, pääministeri 1989–1990 ja vuodesta 1990 Azerbaidžanin SNT:n kommunistisen puolueen keskuskomitean ensimmäinen sihteeri. Toukokuussa 1990 parlamentti valitsi hänet neuvostotasavallan presidentiksi.
19. elokuuta 1991 vieraillessaan Iranissa Mütəllibov antoi lausunnon, jossa hän näytti hyväksyvän hätätilakomitean toimet presidentti Mihail Gorbatšovia vastaan. Hätätilakomitean kaaduttua kun sen vallankaappausyritys epäonnistuttui, Mütəllibov hajotti Azerbaidžanin kommunistisen puolueen.
Hänet valittiin kansanvaalilla presidentiksi 8. syyskuuta 1991, ja joulukuussa hän oli allekirjoittamassa IVYn perussopimusta. Maaliskuussa 1992 Azerbaidžanin armeijan kärsittyä tappioita Vuoristo-Karabahissa ja Kansanrintaman painostuksen alaisena Mütəllibov ilmoitti eroavansa, mutta toukokuussa hän vaati Korkeimmalta neuvostolta asemansa palauttamista ja vaalien peruuttamista. Tämän jälkeen Azerbaidžanin Kansanrintama toi pääkaupunkiin aseistettuja joukkoja ja otti sen haltuunsa, jolloin Korkein neuvosto peruutti päätöksen.
Mütəllibovin kannattajat Azerbaidžanissa ovat perustaneet muun muassa "Kansan yhtenäisyys" -puolueen ja Sosiaalidemokraattisen puolueen, jotka eivät ei ole juuri saaneet kannatusta.
Mütəllibov itse muutti Venäjälle, missä asui vuoteen 2012 asti. Hän palasi tuolloin Azerbaidžaniin ja ilmoitti samalla vetäytyvänsä politiikasta. Mütəllibov pystyi palaamaan, koska hieman aiemmin oli hyväksytty laki, joka antoi valtionpäämiehille syytesuojan virkakautena tehdyistä rikoksista. Presidentti Heydər Əliyev oli useaan kertaan yrittänyt 1990-luvulla saada Mütəllibovin tuomittavaksi Azerbaidžaniin. Häntä oli syytetty muun muassa maanpetoksesta Xocalın verilöylyn hoitamisesta sekä useasta vallankaappausyrityksestä.
Later... with Jools Holland

Later... with Jools Holland on brittiläinen television musiikkiohjelma, jota on esitetty BBC Two -kanavalla vuodesta 1992. Ohjelman juontaa muusikko Jools Holland. Ohjelmaa esitetään eri puolilla maailmaa miljoonayleisölle, ja sitä pidetään oman alansa instituutiona.
Later... with Jools Hollandin lähetyspaikkana toimi BBC Television Centre vuoteen 2012, jonka jälkeen tuotanto siirrettiin Maidstonen studioille. Alkuperäinen formaatti perustui musiikkiesitysten ennakkotaltiointeihin, mutta vuodesta 2008 ohjelmaa on täydennetty suoralla livelähetyksellä, joka esitetään yleensä tiistai-iltaisin. Musiikkiesityksiä on julkaistu myös albumeina ja dvd-levyinä.
Vuosien varrella ohjelmassa nähtyjä artisteja ovat muun muassa Eartha Kitt, Willie Nelson, Johnny Cash, Joe Strummer ja Amy Winehouse, jonka ensiesiintyminen televisiossa tapahtui Jools Hollandin vieraana. Mieskuoro Huutajat esiintyi ohjelmassa 14. kesäkuuta 1997. Myös suomalainen Mirel Wagner on esiintynyt livelähetyksessä 21. huhtikuuta 2015.
Aiheesta muualla

Virallinen sivusto
Pekka Roiha

Pekka Roiha (1947 Parikkala – 20. maaliskuuta 2008) oli suomalainen raviohjastaja ja ravivalmentaja.
Roiha ajoi urallaan yli 11 000 lähtöä ja voitti niistä 1 271. Palkintorahoja hän ohjasti urallaan yli 1,5 miljoonaa euroa. Ensimmäiset lähtönsä urallaan hän ajoi vuonna 1962, ja hänen viimeiseksi voitokseen jäi 17.3.2008 Kouvolassa ajama voitto hevosella Juliana Hope. Vuonna 1982 hän oli mukana derby-ajoissa Puntari-hevosella. Kuninkuusraveissa Roihakin ajoi muutaman kerran valmennettavallaan Ventti-Vieterillä.
Augustus Prew

| Augustus Prew> Henkilötiedot |
| --- | --- |
Koko nimi:  Augustus Art Prew
Syntynyt: 17. syyskuuta 1987 (ikä 37) Hammersmith, Lontoo
Kansalaisuus:  Yhdistynyt kuningaskunta
Ammatti:  näyttelijä
Aiheesta muualla
IMDb
Augustus Art Prew (s. 17. syyskuuta 1987 Hammersmith, Lontoo) on englantilainen näyttelijä.
Prew syntyi vuonna 1977 sisustussuunnittelija Wendy Dagworthyn ja Jonathan Prew’n pojaksi, ja hänellä on nuorempi veli. Prew teki debyyttinsä televisiosarjassa 24Seven, jossa hän esitti Drew Jessup -nimistä poikaa. Sarjan jälkeen hän sai roolin elokuvasta Poika (2002), jossa hän esitti poikaa nimeltä Ali. Borgiat, maan ja taivaan valtiaat -televisiosarjassa hän esiintyi prinssi Alfonson roolissa.
Filmografia

Poika (About a Boy, 2002), Ali
Kuuprinsessa (The Secret of Moonacre, 2008), Robin de Noir
Little Rikke (2008), Karl (ääni), animoitu TV-elokuva
Charlie St. Cloud (2010), Alistair Woollen
Hated (2010), Joey
The Kid (2010), nuori Kevin
Sophie (2011), Blake
Animals (2012), Ikari
Copperhead (2013), Ni Hagadorn
24Seven (2001–2002), Drew Jessup
M1-5 (2003), Peter Ellis / Noah Gleeson
The Bill (2003), Jamie Heath
Marigold (2005), Jack Moore
The Time of Your Life (2007), Dexter
Hiljainen todistaja (2008), Binyomin Marowski / Binyomin Marowsky
Borgiat, maan ja taivaan valtiaat (2011), Prinssi Alfonso
Special (2019)
Taru sormusten herrasta: Mahtisormukset (2022)
Aiheesta muualla

Augustus Prew Internet Movie Databasessa. (englanniksi)
Augustus Prew, CV Curtis Brown. Viitattu 5.12.2023. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Yhdysvallat 
Muut:  IdRef
Mariko

| Liisa Mariko Pajalahti> Henkilötiedot |
| --- | --- |
Syntynyt: 15. maaliskuuta 1979 (ikä 45)
Ammatti:  laulaja, joogaohjaaja
Muusikko
Taiteilijanimi:  Mariko, MC Mariko
Laulukielet:  englanti suomi
Aktiivisena:  2000–
Tyylilajit:  hip hop, pop, dance, rock
Yhtyeet:  Kwan
Levy-yhtiöt:  Dynasty Recordings Universal Music (Kwan)
  [ Muokkaa Wikidatassa ] [ ohje ]  
Liisa Mariko Pajalahti (aiemmin Mari Liisa Pajalahti, s. 15. maaliskuuta 1979) on Kwan-yhtyeen laulaja ja joogaohjaaja. Kwan julkaisi neljä albumia vuosina 2001–2006. Marikon albumi Fabulous Tonight ilmestyi 2008.
Ura

Hän on myös näytellyt muun muassa saippuasarjassa Salatut elämät Virpi Hurmeen roolia vuonna 2000.
Mariko kilpaili Tanssii tähtien kanssa -sarjan kaudella 2007 parinaan tanssinopettaja Aleksi Seppänen. Mariko voitti kilpailun parinsa kanssa. Mariko kävi 6. huhtikuuta 2007 tuomaroimassa Suomen Idolsin kolmannen tuotantokauden viimeisessä, kuudennessa finaalissa. Mariko oli mukana Nelosen Selviytyjät Suomi -tosi-tv-sarjassa vuonna 2018.
Kwan-yhtyeessä hän on tehnyt sanoituksia yhtyeen toisen laulajan Tidjân Ban kanssa. Lisäksi Fabulous Tonight -albumin kappaleet ovat suuremmaksi osaksi Marikon ja albumin tuottajan Pauli Rantasalmen yhdessä tekemiä. Mariko vierailee myös KMA-yhtyeen kappaleella ”Kuuma kissa” jonka tekemiseen hän myös osallistui.
Yksityiselämä

Pajalahti asuu avoliitossa Atomirotta-yhtyeessä soittavan Jykä Pajulaakson kanssa ja he saivat lapsen marraskuussa 2021.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Fabulous Tonight |  Julkaistu: 2. huhtikuuta 2008  Formaatti: CD / Digitaalinen  Levy-yhtiö: Dynasty Recordings | #15  | – |
Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2008 | ”Unstoppable” | 2  | 2  | 1  | Fabulous Tonight |
| 2008 | ”Time Has Come” | 15  | 20  | 1  | Fabulous Tonight |
| 2008 | ”Still Baby” | – | – | – | Fabulous Tonight |
Diskografia > Musiikkivideot

Unstoppable (2008)
Time Has Come (2008)
Filmografia

Salatut elämät – Virpi Hurme (2000)
Tanssii Tähtien Kanssa (Koko kausi, 2007)
Selviytyjät Suomi (2018)
Farmi Suomi (2023)
Aiheesta muualla

Mariko Internet Movie Databasessa. (englanniksi)
Mariko Myspacessa (englanniksi)
Ylen Elävä arkisto: 17-vuotiaana Mari ei vielä tiennyt, että hänestä tulisi Kwanin Mariko
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Markku Palmroos

| Henkilötiedot |
| --- | --- | --- | --- |
Syntymäaika: 27. elokuuta 1960 (ikä 64)
Syntymäpaikka: Helsinki, Suomi
Pelipaikka: maalivahti
Pituus: 186 cm
Lempinimi: Fana
Junioriseurat
: Ponnistus
Seurat
| Vuodet | Seura | O | (M) |
| 1979–1982 | Ponnistus |  | (2) |
| 1983–1996 | HJK | 154 | (0) |
| 1989 | → OTP (laina) | 11 | (0) |
| 1990 | → Kumu (laina) | 18 | (0) |
| 1991 | → TPS (laina) | 12 | (0) |
| 1993 | → VanPa (laina) | 1 | (0) |
| 1994 | → Jaro (laina) | 2 | (0) |
Maajoukkue
| 1983–1988 | Suomi | 8 | (0) |
Valmennusura
1999–2000: Atlantis (mv-v.)
2000–2002: Suomi (mv-v.)
2000: Atlantis
2001: Atlantis (apuv.)
2002–2005: AC Allianssi (apuv.)
2006–2007: EIF
2006–2009: HJK (mv-v.)
2008–2010: LoPa
2012: LoPa
2013: HJK (A-juniorit)
2013: BK-46
2016: Atlantis
2018–2019: SexyPöxyt
2020: Atlantis (mv-v.)
2023: PEPO (apuv.)

Markku Palmroos (s. 27. elokuuta 1960 Helsinki) on suomalainen jalkapallovalmentaja ja entinen maalivahti.
Palmroos voitti pelaajaurallaan neljä Suomen-mestaruutta, kolme Suomen Cupia ja pelasi Suomen maajoukkueessa. Hänet muistetaan myös jykevän kokoisena maalivahtina.
Ura > Pelaajaura

Palmroos aloitti pelaajauransa aikuisten tasolla Helsingin Ponnistuksessa II divisioonassa kaudella 1979. Vaikka hän pelasi maalivahtina, pääsi hän kolmen Ponnistus-kautensa aikana kahdesti myös maalintekijätilastoihin. Kaudeksi 1983 Palmroos siirtyi Helsingin Jalkapalloklubiin, jota hän edusti suuren osan pelaajaurastaan. Lisäksi Palmroos edusti pääsarjassa OTP:tä, Kumua, TPS:ää ja Jaroa.
HJK:ssa hän voitti yhteensä neljä Suomen mestaruutta vuosina 1985, 1987, 1988 ja 1992 sekä kolme Suomen Cupia 1984, 1993 ja 1996. Kaudella 1987 Palmroos piti maalinsa puhtaana 827 minuuttia, mikä oli tuolloin pääsarjatason ennätys.
Ura > Valmentajaura

Päävalmentajana Palmroos on toiminut Atlantiksessa, kun hän korvasi lokakuussa 2000 erotetun Jari Europaeuksen. Joukkue onnistui kauden päätteeksi nousemaan Veikkausliigaan, kun se kukisti karsinnoissa TPS:n. Seuraavalle kaudelle apuvalmentajana toiminut Ari Tiittanen siirtyi päävalmentajaksi ja Palmroos tämän avuksi. Atlantis voitti tuolloin Suomen Cupin. Atlantiksen päädyttyä konkurssiin 2002, siirrettiin sen sarjapaikka uudelle vantaalaisseura AC Allianssille, jossa parivaljakko Tiittanen–Palmroos jatkoi edelleen samalla työnjaolla. Palmroos jatkoi Allianssissa kauden 2005 loppuun, vaikka Tiittanen korvattiin Thierry Pisterillä.
Kaudeksi 2006 Palmroos nimettiin tammisaarelaisen EIF:n päävalmentajaksi Kakkoseen. Maaliskuussa 2006 Palmroos aloitti EIF:n valmentamisen ohella myös HJK:n maalivahtivalmentajana, jossa hän toimi kauden 2009 loppuun saakka. Palmroos toimi EIF:ssä vielä 2007 , mutta seuraavalla kaudella 2008 hän aloitti Kakkosen Lohjan Pallossa. Hän vei sen kahtena peräkkäisenä kautena lohkonsa toiseksi ja vuonna 2010 kuudenneksi.
Palmroos piti tämän jälkeen taukoa valmennuksesta, mutta palasi Lohjalle jälleen kaudeksi 2012. LoPa:n menestys jäi kuitenkin heikoksi ja Palmroos erotettiin kesäkuun lopussa. Seuraavalla kaudella hän aloitti HJK:n A-juniorivalmentajana ja toukokuussa 2013 myös BK-46:n päävalmentajana.
Palmroos on toiminut myös Suomen A-maajoukkueen maalivahtivalmentajana.
Palmroosin toinen jalka amputoitiin polven alapuolelta marraskuussa 2017, mutta hän aikoo jatkaa silti valmentajana. Ennen amputointia jalkaa leikattiin 22 kertaa.
Alkuvuodesta 2023 Palmroos liittyi PEPO:n valmennusryhmään.
Saman vuoden kesäkuussa Palmroos sai aivoinfarktin. Infarktin jälkeen hän on ollut kuntoutettavana Helsingin Synapsia-talossa.
Sipola (Siikalatva)

Sipola on kylä Siikalatvan kunnassa valtatien 4 varressa. Se sijaitsee Rantsilan taajamasta 15 kilometriä Pulkkilaan päin. Kylä kuului aikaisemmin Rantsilan kuntaan. Vuonna 2010 kylän alueella asui 140 asukasta. Kylässä on ollut asutusta 1500-luvulta lähtien, ja aikoinaan siellä on sijainnut oma kirkkokin.
Silvester Belt

| Silvester Belt |
| --- | --- |
 Silvester Belt vuonna 2024.
Henkilötiedot
Koko nimi:  Silvestras Beltė
Syntynyt: 26. marraskuuta 1997 (ikä 27) Kaunas, Liettua
Ammatti:  laulaja, lauluntekijä
Muusikko
Taiteilijanimi:  Silvester Belt
Laulukielet:  liettua, englanti
Aktiivisena:  2017–
Tyylilajit:  pop, elektroninen musiikki, rave
Levy-yhtiöt:  OpenPlay 
Aiheesta muualla
silvesterbelt.lt
  [ Muokkaa Wikidatassa ] [ ohje ]  
Silvestras Beltė, (s. 26. marraskuuta 1997 Kaunas, Liettua) taiteilijanimeltään Silvester Belt on  liettualainen laulaja ja lauluntekijä. Hän edusti Liettuaa vuoden 2024 Eurovision laulukilpailussa kappaleellaan "Luktelk". Hän tuli kilpailun finaalissa 14. sijalle saatuaan yhteensä 90 pistettä, joista 58 yleisöltä ja 32 ammattiraadeilta.
Varhaiselämä

Beltė syntyi Liettuan Kaunasissa. Hän valmistui Lontoon Westminsterin yliopistosta suorittaen kaupallisen musiikin esittämisen tutkinnon. Valmistumisensa jälkeen Beltė muutti takaisin Liettuaan työskennelläkseen elektronisen ja pop-musiikin tuotannon parissa.
Ura

Vuonna 2010 Beltė osallistui Vaikų Eurovizijos nacionalinė atranka -nimiseen karsintakilpailuun, jossa valittiin Liettuan edustaja vuoden 2010 lasten Eurovision laulukilpailuun Minskiin. Beltė kilpaili kappaleella nimeltään "Pi-pa-po" ja eteni kilpailun finaaliin asti, jossa hän sijoittui kahdeksanneksi kahdestatoista osallistujasta.
Vuonna 2017 Beltė osallistui ja myöhemmin voitti liettualaisen tositelevisio-ohjelmakilpailun Aš – superhitas (suom. Olen superhitti). Voiton myötä hän muutti kotikaupungistaan Kaunasista pääkaupunki Vilnaan, jossa hän myöhemmin julkaisi ensimmäisen singlensä ”Noise”. Vähän ajan päästä kilpailun voittamisesta Beltė työskenteli kulissien takana televisiohjelmalle 2 Barai (Liettuan versio Baari-ohjelmaformaatista). Seuraavana vuonna hän osallistui X Faktorius -kilpailun (Liettuan versio X Factor -ohjelmaformaatista) 6. tuotantokaudelle, jossa hän kuitenkin karsiutui kilpailusta neljännellä viikolla ja sijoittui näin kilpailussa kymmenenneksi.
19. joulukuuta 2023 ilmoitettiin, että Beltė kilpailisi Liettuan vuoden 2024 euroviisukarsintakilpailussa Eurovizija.LT. Hänen kilpailukappaleensa on ”Luktelk”. Hän kilpaili karsintakilpailun ensimmäisessä semifinaalissa, josta hän pääsi finaaliin asti. Kilpailun finaalissa hän voitti kilpailun ja edusti näin Liettuaa vuoden 2024 Euroviisuissa Ruotsin Malmössä. Belt tuli kilpailun finaalissa 14. sijalle saatuaan yhteensä 90 pistettä, joista 58 yleisöltä ja 32 ammattiraadeilta.
Taiteelliset esikuvat

Beltė kuvailee musiikkinsa olevan pääsääntöisesti poppia, joka on saanut vaikutteita elektronisesta musiikista ja rave-musiikista. Hän sanoo australialaisen laulajan Troye Sivanin olevan hänen "kaikkien aikojen inspiraationsa".
Diskografia > Singlet > Pääartistina

| Nimi | Vuosi | Listasijoitus> LTU  | Albumi / EP-levy |
| --- | --- | --- | --- |
| "Noise" | 2017 | — | Albumittomat singlet |
| "Tave radau" | 2017 | — | Albumittomat singlet |
| "Enough 4 U" | 2020 | — | Albumittomat singlet |
| "Ar dar matai" | 2022 | — | Albumittomat singlet |
| "Vidury naktų" | 2023 | — | Albumittomat singlet |
| "Luktelk" | 2024 | 1 | Albumittomat singlet |
Diskografia > Singlet > Featuring-artistina

| Nimi | Vuosi | Listasijoitukset> LTU  | Albumi / EP-levy |
| --- | --- | --- | --- |
| "My Drug" (Romen Jewels feat. Silvester Belt) | 2018 | — | Albumiton single |
| "Drugiai" (Jessica Shy feat. Silvester Belt) | 2022 | 73 | Apkabinti Prisiminimus |

Käännös suomeksi
Rohkea nuoruus

| Rohkea nuoruus> Les Cousins |
| --- | --- |

Ohjaaja:  Claude Chabrol
Käsikirjoittaja:  Claude Chabrol
Tuottaja:  Claude Chabrol
Säveltäjä:  Paul Misraki
Kuvaaja:  Henri Decaë
Leikkaaja:  Jacques Gaillard
Tuotantosuunnittelija:  Jacques Saulnier
Pääosat:   Gérard Blain  Jean-Claude Brialy 
Valmistustiedot
Valmistusmaa:  Ranska
Tuotantoyhtiö:  Ajym Films
Levittäjä:  Netflix
Ensi-ilta:  1959
Kesto:  109 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Rohkea nuoruus on ranskalaisen Claude Chabrolin toinen pitkä elokuva. Se valmistui vuonna 1959 ja oli ensimmäisiä Ranskan uuden aallon elokuvia.
The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Juoni

Gérard Plain näyttelee Charlesia, joka muuttaa lakiopintojen vuoksi maalta Pariisiin serkkunsa Paulin (Jean-Claude Brialy) luo. Paul on elämäntavoiltaan boheemi ja ottaa opiskelun kevyemmin kuin vakava, Honoré de Balzacin teoksia lukeva Charles.